R E G L U R um umgengni og frágang grafreita í Selfosskirkjugarði nr. 400 / 2010 . 1 . Markmið þessara reglna er að tryggja að legsteinar séu settir niður á grafreiti með samræmdum og skipulögðum hætti . Jafnframt setja reglur þessar stærð og afmörkun minnismerkja á grafreitum ákveðnar skorður . 2 . Reglurnar gilda um umgengni í kirkjugarði Selfoss og um frágang á grafreitum og duftreitum . 3 . Öllum er heimill aðgangur að kirkjugarðinum á opnunartíma hans svo framarlega sem reglum þessum og almennum umgengnisreglum sé fylgt . Ekki er þó heimilt að taka með sér hunda , hesta eða önnur dýr inn í garðinn . 4 . Opnunartími kirkjugarðsins er frá kl. 07 - 21 alla daga ársins . Á opnunartíma er umferð vélknúinna ökutækja leyfð ef um erindisakstur er að ræða . 5 . Hámarkshraði ökutækja er 20 km/klst. 6 . Enginn má vinna í kirkjugarðinum gegn gjaldi nema með leyfi kirkjuvarðar . Vinna í garðinum er óheimil á eftirfarandi helgidögum ; föstudaginn langa , páskadag , hvítasunnudag , aðfangadag jóla , jóladag og nýársdag . 7 . Umgengni um garðinn og einstaka grafreiti skal vera til fyrirmyndar og varast ber að skilja eftir rusl , jurtaleifar , mold eða nokkuð annað sem óprýði eða óþægindum getur valdið , heldur setja í ruslagáma á athafnasvæði eða þar sem kirkjuvörður hefur gefið fyrirmæli um . 8 . Aðstandendur skulu hafa samband við kirkjuvörð áður en gengið er frá grafreit og minnismerki . Uppsetning minnismerkja er á ábyrgð aðstandenda sem og endanlegur frágangur grafreita . Starfsmenn kirkjugarðsins sjá um að slétta grafreit og tyrfa u.þ.b. ári eftir greftrun og er það gert án sérstaks endurgjalds . 9 . Óheimilt er að fjarlægja minnismerki eða aðra varanlega hluti af grafreit án leyfis kirkjuvarðar . 10 . Umsjónarmenn kirkjugarðsins bera ekki skaðabótaskyldu ef minnismerki eða annað sem á grafstæði kann að vera skemmist eða ónýtist af völdum náttúruafla eða skemmdarvarga . 11 . Ekki er leyfilegt að setja upp girðingar úr málmi , steini , timbri eða öðrum efnum , umhverfis einstaka grafreiti eða fjölskyldugrafreiti . 12 . Um kistugrafreiti gildir : Kistugrafreitir eru 2,5 x 1,2 m að ummáli . Ekki er mælt með sérstakri afmörkun grafreita , nema þá röð af hellum , náttúrusteini eða sambærilegu . Kjósi aðstandendur að hafa sérstaka afmörkun um grafreit , skal efri brún hellu eða steins vera í sömu hæð og jarðvegsyfirborð . Afmörkunin má ekki taka yfir nema 1/3 hluta grafreitar . Legsteinar , önnur minnismerki og undirstöður þeirra skulu ávallt vera innan fyrrgreindra marka . Hámarksbreidd legsteins á einföldum grafreit er 0,8 m og 1,8 m þegar legsteinn nær yfir 2 grafreiti . Hámarkshæð legsteins frá yfirborði jarðvegs er 1,7 m . Tryggja skal undirstöður undir legsteina og skylt er að jarðvegsskipta að lágmarki 0,6 m undir undirstöðu . Hámarkshæð trékrossa á kistugrafreit er 1,3 m frá jörðu . 13 . Um duftgrafreiti gildir : Duftgrafreitir eru 0,75 x 0,75 m að ummáli og er ekki gert ráð fyrir afmörkun um þá , nema þá röð af hellum , náttúrusteini eða sambærilegu , sem er í sömu hæð og jarðvegsyfirborð . Á duftgrafreitum mega legsteinar einungis vera púltsteinar , 0,5 x 0,4 x 0,2 / 0,1 m að stærð ( l x b x h ) , en þeir liggja láréttir á jörðu með skáhallandi leturfleti . Hámarkshæð trékrossa á duftgrafreiti er 0,3 m frá jörðu . Tryggja skal undirstöðu undir púltlegstein . 14 . Ekki er heimilt að planta trjám og hávöxnum runnum á grafreiti . Gróður má e kki ná út fyrir grafreit og því má ekki gróðursetja skriðula fjölæringa eða runna sem geta fjölgað sér með sjálfsáningu eða rótarskoti . 15 . Heimilt er að koma fyrir duftkeri í kistugrafreit . 16 . Þegar ekki hefur verið hirt um grafreit samfellt í 3 ár er kirkjuverði heimilt að g era ráðstafanir þar að lútandi , t.d. með því að tyrfa grafreit . ■ Reglur þessar sem settar eru samkvæmt tillögum kirkjugarðsstjórnar Selfosssóknar með heimild í 51. gr. laga um kirkjugarða , greftrun og líkbrennslu , nr. 36 4. maí 1993 , öðlast þegar gildi .